Con Freyzer (frontirçi)
Con Freyzer (ing. John Fraser; 1721, Şotlandiya – 16 aprel 1773) — qərb frontiri üçün Pensilvaniya vilayəti tərəfindən lisenziyalaşdırılmış xəz ticarətçisi, yerli amerikalılarla tərcüməçi, silah ustası, Britaniya ordusunda bələdçi və leytenant, torpaq spekulyatoru. O, Fort-Düken və daha sonra Fort-Pitt yaxınlığında fransızlara və onların müttəfiqlərinə qarşı Britaniyanın bir neçə ekspedisiyasında xidmət etmişdir. Fransa–hindi müharibəsi zamanı Freyzer kapitan Vilyam Trent, Corc Vaşinqton, general Edvard Breddok və general Con Forbs altında fransızlara qarşı xidmət etmişdir.